ΓΡΑΠΤΗ ΕΡΩΤΗΣΗ E-2680/02

υποβολή: Erik Meijer (GUE/NGL) προς την Επιτροπή

(24 Σεπτεμβρίου 2002)

Θέμα: Ο τερματισμός της διασυνοριακής συνεργασίας στις δημόσιες λεωφορειακές γραμμές μεταξύ Ολλανδίας και Βελγίου, στην Ευρωπεριφέρεια Scheldemond

1. Γνωρίζει η Επιτροπή ότι στην Ευρωπεριφέρεια Scheldemond, κοντά στη βελγο-ολλανδική συνοριακή περιοχή μεταξύ της Βόρειας Θάλασσας και του ποταμού Σχάλδη, στις αρχές της δεκαετίας του '90, τα δύο ξεχωριστά συστήματα περιφερειακών μεταφορών αντικαταστάθηκαν από ένα ενοποιημένο σύστημα, στα πλαίσια του οποίου καταργήθηκαν οι διπλές συνδέσεις, ενώ στιςπόλοιπες διασυνοριακές γραμμές ίσχυε τόσο το ολλανδικό όσο και το φλαμανδικό σύστημα ναύλων, οι ώρες διαδρομών δημοσιεύθηκαν και στα δύο έντυπα δρομολογίων και η μακριά λεωφορειακή γραμμή 19 η οποία, μέσω της βελγικής περιφέρειας συνέδεε τις ολλανδικές πόλεις Hulst και Breda, έκανε δύο στάσεις στην πόλη Αμβέρσα·

2. Έχει πληροφορηθεί η Επιτροπή ότι λόγω και των προσπαθειών για μεγαλύτερη κάλυψη του κόστους, η ολλανδική εταιρεία μεταφορών Connexxion διέκοψε από την 1η Σεπτεμβρίου 2002 τη διασυνοριακή συνεργασία με τη φλαμανδική εταιρεία μεταφορών De Lijn και ότι συνεπεία αυτού οι φλαμανδοί κάτοχοι καρτών διαδρομής και οι συναφείς ρυθμίσεις για δωρεάν μεταφορά νέων και ηλικιωμένων δεν ισχύουν πλέον στις διασυνοριακές γραμμές της Connexxion;

3. Γνωρίζει επίσης η Επιτροπή ότι επιβάτες από τη βελγική πλευρά θα αρχίσουν να αποφεύγουν τη χρήση των ολλανδικών λεωφορείων και ότι, ενδεχομένως, θα καταργηθεί σύντομα η στάση της γραμμής 19 στην πλατεία Roosevelt, στο κέντρο της Αμβέρσας, λόγω δε αυτού η γραμμή αυτή δεν θα λειτουργεί πλέον ως ταχεία σύνδεση μεταξύ του βελγικού χωριού De Klinge και της Αμβέρσας και συνεπώς ο χρόνος διαδρομής για ορισμένους επιβάτες στη Φλάνδρα θα παραταθεί κατά μία ώρα·

4. Φρονεί ότι αυτή η κατάσταση των πραγμάτων ήτοι η επί έτη λειτουργούσα αποτελεσματικά διασυνοριακή συγκοινωνία που τερματίζεται, συμβιβάζεται με την πολιτική της Ευρωπαϊκής Ένωσης για αντιμετώπιση των μειονεκτημάτων των συνοριακών περιφερειών·

5. Με ποιο τρόπο μπορεί να συμβάλει ώστε μεταξύ των δύο κρατών να επιτευχθεί, έστω και τώρα, συμφωνία για τη διατήρηση του ενοποιημένου δικτύου γραμμών, για τη δυνατότητα πρόσβασης και για το σύστημα ναύλων αυτής της διασυνοριακής δημόσιας λεωφορειακής γραμμής· Ποιο ρόλο μπορεί να διαδραματίσει το ευρωπαϊκό πρόγραμμα επιδοτήσεων Interreg για την άρση των οικονομικών εμποδίων με στόχο μια βιώσιμη λύση·

Απάντηση της κας de Palacio εξ ονόματος της Επιτροπής

(7 Νοεμβρίου 2002)

1.-3. Η Επιτροπή γνωρίζει την κατάσταση των διασυνοριακών μεταφορών μεταξύ Βελγίου και Κάτω Χωρών, στην οποία αναφέρεται το Αξιότιμο Μέλος του Κοινοβουλίου. Τέτοια λεπτομερή ζητήματα προγραμματισμού των δημόσιων μεταφορών επιβατών δεν εμπίπτουν στις δικαιοδοσίες της Κοινότητας και αποτελούν αρμοδιότητες των αρχών των κρατών μελών.

4.-5. Ωστόσο, η Κοινότητα έχει λόγο στη διαμόρφωση του κατάλληλου πλαισίου για τις δημόσιες μεταφορές επιβατών, συμπεριλαμβανομένης της ολοκλήρωσης των διασυνοριακώνπηρεσιών. Ο κανονισμός (ΕΟΚ) αριθ. 1191/69/ΕΟΚ του Συμβουλίου της 26ης Ιουνίου 1969 περί των ενεργειών των κρατών μελών που αφορούν τιςποχρεώσεις που είναι συνυφασμένες με την έννοια της δημόσιαςπηρεσίας στον τομέα των σιδηροδρομικών, οδικών και εσωτερικών πλωτών μεταφορών(1)ποχρεώνει τα κράτη μέλη να ενημερώνουν την Επιτροπή και αλλήλους προτού καταργήσουν διασυνοριακέςπηρεσίες που εμπίπτουν στιςποχρεώσεις παροχής δημόσιαςπηρεσίας.

Η Επιτροπή κατέθεσε πρόταση κανονισμού για την παροχή δημόσιωνπηρεσιών στις δημόσιες μεταφορές επιβατών(2), που θαποχρεώσει όλες τις αρμόδιες αρχές να συνεκτιμήσουν, στιςπηρεσίες σχεδιασμού, το στοιχείο της ολοκλήρωσης. Θα επιβάλλει επίσης, στις αρχές, την συνεκτίμηση προτάσεων διασυνοριακής ολοκλήρωσης προτού αυτές απορριφθούν, και την ενημέρωση την Επιτροπή για τους λόγους απόρριψής τους.

Το Ευρωπαϊκό Έρευνητικό Έργο Conpass, που συγχρηματοδότησε η Επιτροπή, επικεντρώθηκε στις τοπικές και περιφερειακές διασυνοριακές μεταφορές επιβατών στις αστικοποιημένες περιοχές. Δόθηκε ιδιαίτερη έμφαση στις διασυνδέσεις δημόσιων μεταφορών επιβατών.

Η Επιτροπή δρομολογεί μελέτη ολοκλήρωσης των δημόσιων μεταφορών επιβατών, η οποία πρόκειται ναποβληθεί πριν τα τέλη του 2003. Θα καλύπτει τις διασυνοριακές μεταφορές και θα εξετάζει την σκοπιμότητα περαιτέρω κοινοτικών μέτρων.

Στην ανακοίνωσή της για την δεύτερη σιδηροδρομική δέσμη(3), η Επιτροπή εξήγγειλε την κατάθεση πρότασης κανονισμού για τα δικαιώματα των επιβατών στις σιδηροδρομικές μεταφορές. Ο κανονισμός θα αντιμετωπίσει το ζήτημα της ενημέρωσης των επιβατών των δημόσιων σιδηροδρομικών μεταφορών καθώς και της εκ μέρους τους προμήθειας εισιτηρίων.

Η κοινοτική πρωτοβουλία Interreg III στο πλαίσιο των Διαρθρωτικών Ταμείων, και ειδικότερα τα προγράμματα του τμήματος Α για την διασυνοριακή συνεργασία, καλύπτουν την ανάπτυξη διασυνοριακών οικονομικών και κοινωνικών κέντρων μέσω των συντονισμένων στρατηγικών αειφόρου χωροταξικής ανάπτυξης. Μεταξύ των προτεραιοτήτων συγκαταλέγεται η προαγωγή της διασυνοριακής αστικής ανάπτυξης και η βελτίωση των μεταφορών, μέσω της άρσης των εμποδίων στις δημόσιες μεταφορές επιβατών, ιδίως δε μεταξύ παραμεθόριων πόλεων (σημείο 6 του παραρτήματος ΙΙ των κατευθυντηρίων γραμμών Interreg III(4)).

Εις ό,τι αφορά τα Διαρθρωτικά Ταμεία, το πρόγραμμα Interreg IIIA Grensregio Vlaanderen-Nederland για την διασυνοριακή συνεργασία μεταξύ της Φλάνδρας και των Κάτω Χωρών, καλύπτει την λήψη μέτρου στον τομέα της χωροταξίας και της διασυνοριακής κινητικότητας (ruimtelijke ordening en grensoverschrijdende mobiliteit). Στις ενδεχόμενες δράσεις ενδέχεται να εντάσσεται η ανάπτυξη μιας συνολικής λογιστικής αντίληψης για ολόκληρο το εγχείρημα Grensregio Vlaanderen-Nederland, η προαγωγή μιας από κοινού διαχείρισης των διασυνοριακών μεταφορών και η βελτίωση της προσφοράςπηρεσιών διασυνοριακών δημόσιων μεταφορών επιβατών (verbeteren van het grensoverschrijdend aanbod van openbaar vervoer) συμπεριλαμβανομένης, μεταξύ άλλων, της εναρμόνισης των πινάκων των ναύλων και των συστημάτων έκδοσης εισιτηρίων (afstemmen van openbaarvervoersbewijs/tickets). Σύμφωνα με τους γενικούς διοικητικούς κανόνες των Διαρθρωτικών Ταμείων, εναπόκειται στους τοπικούς και περιφερειακούς εταίρους να αναπτύξουν εφαρμογές έργου που θα αξιολογηθούν από την Κοινή Τεχνική Γραμματεία στο Turnhout και στη συνέχεια θαπόκεινται στην έγκριση της διευθύνουσας επιτροπής του προγράμματος.

(1) ΕΕ L 156 της 28.6.1969.

(2) ΕΕ C 151 της 25.6.2002.

(3) COM(2002)18 τελικό.

(4) Ανακοίνωση της Επιτροπής της 28ης Απριλίου 2002 προς τα κράτη μέλη (ΕΕ C 143 της 23.5.2000).